Asinas, se troba personaches con l'apelativo «Bergua» environando a os primers reis d'Aragón Pero I y Remiro II: Pero de Bergua fue un militar y hombre de confianza de Pero I y iste le encomendó desfensar a ciudat de Uesca en 1096, y cal suposar que siguió amanau d'a familia reyal, pus a tradición fa dir que se fizo matar por Remiro II en 1134, quan a campana de Uesca. Tamién en o sieglo XII, sabemos que un Martín de Bergua fue calonche de Chaca y un Eizo Arnal de Bergua en fue tamién d'a catedral de Sant Per lo Viello de Uesca.